Που είναι η μάσκα σου;
Γιώτα Αλέξη 

ΕΞΩΤ./ΜΕΡΑ/ΚΕΝΤΡΙΚΟΣ ΔΡΟΜΟΣ ΑΘΗΝΑΣ
(αμόρσα ΗΡΩΙΔΑΣ)
Βρίσκονται παντού άνθρωποι που φοράνε μάσκες αρχαίου δράματος. 
Άλλες είναι χαμογελαστές άλλες λυπημένες κι άλλες είναι ανέκφραστες. Η ΗΡΩΙΔΑ περνάει βιαστικά ανάμεσα από τους περαστικούς.
ΗΡΩΙΔΑ (V.O.)
 Τί έχουν πάθει όλοι;; Τρέχα!  
ΗΡΩΙΔΑ (V.O.)
Γρήγορες ανασες ΗΡΩΙΔΑΣ.

ΕΣΩΤ./ΜΕΡΑ/ΣΟΥΠΕΡ ΜΑΡΚΕΤ
(αμόρσα ΗΡΩΙΔΑΣ)
Η ΗΡΩΙΔΑ εξετάζει προσεκτικά τους πελάτες. Όλοι εξακολουθούν να φοράνε μάσκες ακόμα και οι υπάλληλοι. Παρατηρεί ένα μικρό stand μόνο με μάσκες. Βρίσκεται σε πανικό. Αγοράζει μηχανικά  μερικά προιόντα και κατευθύνεται στο ταμείο. Η ΤΑΜΙΑΣ που την εξυπηρετεί φοράει χαρούμενη μάσκα.

ΕΣΩΤ./ΜΕΡΑ/ΣΟΥΠΕΡ ΜΑΡΚΕΤ
(αμόρσα ΗΡΩΙΔΑΣ)
ΗΡΩΙΔΑ
Κάτι έχετε, το ξέρετε;
Η ΗΡΩΙΔΑ δείχνει με το δαχτυλό της τη μάσκα της ΤΑΜΙΑ.
ΤΑΜΙΑΣ
θα λερώθηκα χωρίς να το καταλάβω, ευχαριστώ.
Η ΤΑΜΙΑΣ σκουπίζει το πρόσωπο της με το χέρι της.

ΕΞΩΤ./ΜΕΡΑ/ΔΡΟΜΟΣ
(αμόρσα ΗΡΩΙΔΑΣ)
Η ΗΡΩΙΔΑ κατευθύνεται προς το σπίτι της. Παρατηρεί τους περαστικούς,τους δρόμους και τα αυτοκίνητα. Εχει ηρεμήσει.

ΕΣΩΤ./ΜΕΡΑ/ΣΠΙΤΙ
Η ΗΡΩΙΔΑ ανοίγει τη πόρτα του σπιτιού της .Ο χώρος είναι σκοτεινός. Αφήνει τις αγορες της κάτω στο πάτωμα. Διασχίζει με αργά βήματα το διάδρομο και κατευθύνεται σε ένα  δωμάτιο απο όπου βγαίνει έντονο φως. Φτάνει στο δωμάτιο και βλέπει έναν καθρέφτη,επίπεδο, σε πολύ μεγάλες διαστάσεις ο οποίος στέκεται στο πάτωμα. Το ύψος του ξεπερνά κατά πολύ το δικό της. Συνεχίζει να βηματίζει με προορισμό το καθρέφτη και για πρώτη φορά αντικρύζουμε την ηρωίδα μέσα από το είδωλό της. Ηταν μαυροφορεμένη και φορούσε μάσκα (χαμογελαστή).
Η εικόνα δείχνει το καθρέφτη που καθρεφτίζει την ΗΡΩΙΔΑ. Πίσω της εμφανίζεται ένας ΑΝΤΡΑΣ μαυροφορεμένος.Οι δυο τους ειναι ζευγάρι. Φτάνει πίσω της. Εκείνη γυρνάει και τον κοιτάζει.

ΕΣΩΤ./ΜΕΡΑ/ΔΩΜΑΤΙΟ
ΗΡΩΙΔΑ
Σε περίμενα.
Ο ΑΝΤΡΑΣ απλώνει  χέρι του, το οποίο κατευθύνεται απαλά 
στο ύψος του προσώπου της και στη συνέχεια με εκείνο σηκώνει τη μάσκα της χωρίς να αντισταθεί η ηρωίδα και την πετάει στο πάτωμα.  Τότε εμφανίζεται το πραγματικό της πρόσωπο. Την παίρνει και τη γυρνάει προς τη μεριά του καθρέφτη. Τότε φαίνεται το είδωλο τους, μπροστά εκείνος με γυρισμένη τη πλάτη στο καθρέφτη και πίσω του η ηρωίδα που κοιτάζει το πραγματικό της πρόσωπο. Της κλείνει τα μάτια με το ένα του χέρι ενώ με το άλλο σηκώνει τη μάσκα του μέχρι τη μέση του προσώπου του και τη φιλάει. Απομακρύνει το πρόσωπο του από το δικό της, φέρνει τη μάσκα του στην αρχική της μορφή και της αφήνει ελεύθερα τα μάτια. Η ΗΡΩΙΔΑ με το δάχτυλό της περιεργάζεται 
τη μάσκα του (η οποία είναι ανέκφραστη). Πάει να σηκώσει τη μάσκα του όμως  ο ΑΝΤΡΑΣ αντιστέκεται. Αρπάζει το καρπό της ΗΡΩΙΔΑΣ και το απομακρύνει από το πρόσωπο του. Ύστερα αποχωρεί από το δωμάτιο.

ΕΣΩΤ./ΜΕΡΑ/ΔΩΜΑΤΙΟ
Η ΗΡΩΙΔΑ μένει ανέκφραστη. Στο δωμάτιο εμφανίζεται ένα μικρό ΚΟΡΙΤΣΙ χωρίς μάσκα.
ΚΟΡΙΤΣΙ
Τί εχεις; Φαίνεσαι λυπημένη.
Η ΗΡΩΙΔΑ δεν απαντά. Το ΚΟΡΙΤΣΙ πιάνει τη μάσκα στα χέρια του.
ΚΟΡΙΤΣΙ
Τί είναι αυτό; 
ΗΡΩΙΔΑ
Λέγεται μάσκα, τη φοράνε οι μεγάλοι όταν θέλουν να παίξουν κρυφτό.
ΚΟΡΙΤΣΙ
Είναι χάλια, δεν μου αρέσει. 
Η ΗΡΩΙΔΑ σηκώνει τους ώμους της.
ΚΟΡΙΤΣΙ
Με τρομάζει όπως με κοιτάζει. 
ΗΡΩΙΔΑ
Είσαι για παγωτό;
Το ΚΟΡΙΤΣΙ χαμογελάει και απλώνει το χέρι του στην ΗΡΩΙΔΑ, εκείνη ανταποκρίνεται. Εγκαταλείπουν  το δωμάτιο. 

ΕΣΩΤ./ΜΕΡΑ/ΔΩΜΑΤΙΟ
Η μάσκα που βρίσκεται στο πάτωμα.
ΕΣΩΤ./ΜΕΡΑ/ΔΩΜΑΤΙΟ
Το ΚΟΡΙΤΣΙ μπαίνει τρέχοντας στο δωμάτιο.Αρπάζει τη μάσκα,κοιτάζει δεξια και αριστερά αν τη βλέπει κανείς και  τη κρύβει βιαστικά κάτω από φόρεμά του. Φεύγει τρέχοντας από το δωμάτιο.